PRIENŲ RAJONO SAVIVALDYBĖS administracijos

TEISĖS, PERSONALO IR CIVILINĖS METRIKACIJOS SKYRIUS

Biudžetinė įstaiga, Laisvės a. 12, LT-59126 Prienai,

tel. (8 319) 61 103, el. p. vytaute.draugelyte@prienai.lt

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PAREIGINĖS ALGOS KOEFICIENTO NUSTATYMO PRIENŲ RAJONO SAVIVALDYBĖS KONTROLIEREI VIOLETAI GAIDIENEI“ PROJEKTO AIŠKINAMASIS RAŠTAS

Sprendimo projekto tikslas:

Nustatyti pareiginės algos koeficientą Prienų rajono savivaldybės kontrolierei Violetai Gaidienei, įgyvendinant 2024 m. sausio 1 d. įsigaliosiančio naujos redakcijos Lietuvos Respublikos valstybės tarnybos įstatymo nuostatas.

Uždaviniai:

Nuo 2024 m. sausio 1 d. įgyvendinti Lietuvos Respublikos valstybės tarnybos įstatymo, Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymo bei Valstybės ir savivaldybių institucijų ir įstaigų vertinimo kriterijų įverčių aprašo, patvirtinto Lietuvos Respublikos Vyriausybės nutarimu Nr. 858 ,,Dėl Valstybės ir savivaldybių institucijų ir įstaigų vertinimo kriterijų įverčių aprašo patvirtinimo“, nuostatas, nustatant Prienų rajono savivaldybės kontrolierei pareiginės algos koeficientą.

Siūlomos teisinio reguliavimo nuostatos:

Lietuvos Respublikos vietos savivaldos įstatymo 15 straipsnio 2 dalies 7 punktas apibrėžia savivaldybės tarybai išimtinę kompetenciją – sprendimų priėmimą dėl įstatymų numatyto savivaldybės kontrolieriaus darbo užmokesčio nustatymo.

Lietuvos Respublikos Seimas 2023 m. gegužės 25 d. priėmė Valstybės tarnybos įstatymo pakeitimo įstatymą Nr. XIV-1985, kuriuo nuo 2024 m. sausio 1 d. iš esmės keičiamas Valstybės tarnybos įstatymas (toliau – Įstatymas). Įstatymo 21 straipsnio 3 dalis nustato, kad įstaigų vadovams nebebus skaičiuojamas ir mokamas priedas už tarnybos Lietuvos valstybei stažą. Įstatymo 20 straipsnio 2 dalis nustato, kad pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš šio bazinio dydžio. Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymas nustato, kad pareiginei algai (atlyginimams) apskaičiuoti yra taikomas pareiginės algos (atlyginimo) bazinis dydis, kuris lygus Valstybės duomenų agentūros paskelbtam 2022 metų vidutiniam mėnesiniam šalies (su individualiomis įmonėmis) darbo užmokesčiui ir yra 1785,4 Eur.

Įstatymo pakeitimo įstatyme nustatyta, kad valstybės tarnautojams iki Įstatymo įsigaliojimo nustatyta pareiginė alga negali būti sumažinta tol, kol jie eina tas pačias pareigas.

Savivaldybės kontrolieriui šiuo metu nustatytas pareiginės algos koeficientas yra 16,5, priedas už tarnybos Lietuvos valstybei stažą – 27 proc. Darbo užmokestis su priedu už tarnybos Lietuvos valstybei stažą šiuo metu sudaro 3910,03 Eur (neatskaičius mokesčių).

Lietuvos Respublikos Vyriausybė 2023 m. lapkričio 8 d. patvirtino Valstybės ir savivaldybių institucijų ir įstaigų vertinimo kriterijų įverčių aprašą, kuriuo vadovaujantis nuo 2024 m. sausio 1 d. nustatomi savivaldybių institucijų įstaigų vadovų pareiginių algų koeficientai. Vadovaujantis Valstybės ir savivaldybių institucijų ir įstaigų vertinimo kriterijų įverčių aprašo nuostatomis, Prienų rajono savivaldybės kontrolieriaus pareiginės algos koeficiento intervalas – 1,5 – 2,5.

Perskaičiavus Savivaldybės kontrolierės Violetos Gaidienės koeficientą pagal aukščiau minėtas nuostatas, nuo 2024 m. sausio 1 d. jis būtų 2,19.

Laukiami rezultatai:

Sprendimo projektu siūloma nustatyti Prienų rajono savivaldybės kontrolierei Violetai Gaidienei pareiginės algos koeficientą -

Lėšų poreikis ir šaltiniai:

Lėšų šaltinis – savivaldybės biudžetas.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Skyriaus vedėja	Vytautė Draugelytė